**Explorer 17**, tamén denominado **AE-A** (*Atmospheric Explorer A*) e **S-6**, foi un satélite científico da NASA pertencente á serie Atmosphere Explorer lanzado o 3 de abril de 1963 desde o Centro Espacial de Cabo Cañaveral a bordo dun foguete Delta D.

Características
---------------

Explorer 17 tiña forma de esfera de 0,95 m de diámetro feita de aceiro inoxidable e cun espesor de 0,6 mm. Estabilizábase mediante xiro e foi selado no baleiro para evita-la contaminación da atmosfera local. Foi inxectado inicialmente nunha órbita de 891 km de apoxeo, 254 km de perixeo e unha inclinación orbital de 57,6 graos.

A alimentación eléctrica procedía de baterías de cinc e prata. Explorer 17 non usaba células solares debido ó proble de solta de gases que presentan e que podían falsear as medicións. As baterías fallaron o 10 de xullo de 1963 e o satélite reentrou na atmosfera o 24 de novembro de 1966.

Instrumentos
------------

Explorer 17 levaba a bordo catro medidores de presión para a medición da densidade de partículas neutras, dous espectrómetros de masas para a medición da concentración de certo tipo de partículas neutras, e dúas sondas electrostáticas para medi-la concentración de ións e a temperatura de electróns.

Despois do lanzamento un dos medidores de presión e un dos espectrómetros fallaron. O outro espectrómetro funcionou intermitentemente.

Resultados
----------

Esquema do interior de Explorer 17.
Explorer 17 axudou a perfila-lo comportamento da ionosfera a latitudes medias, descubrindo que a temperatura de electróns aumenta rapidamente entre o lado diúrno e o nocturno, pasando duns valores nocturnos duns 1100 K a un pico de 2700 K a media mañá para pasar a unha chaira duns 2000 K a horas vespertinas. Os medirores de presión axudaron a obter as densidades da atmosfera ás altitudes da órbita do satélite e comparalas coas calculadas co arrastre sufrido polo satélite.

Notas
-----

1. 1 2 3  N2YO (2012). Real Time Satellite Tracking, ed. "EXPLORER 17 (S-6)" (en inglés). Consultado o 10 de marzo de 2012.
2. 1 2 3 4 5 6 7 8 9 10 11 12  NASA (4 de novembro de 2011). "AE-A" (en inglés). Arquivado dende o orixinal o 10 de marzo de 2012. Consultado o 10 de marzo de 2012.
3. ↑  "Letter dated 22 May 1963 from the Permanent Representative of the United States of America addressed to the Secretary-General" (PDF). *COMMITTEE ON THE PEACEFUL USES OF OUTER SPACE* (63-12335): 2. 24 de maio de 1963. Consultado o 10 de marzo de 2012.
4. 1 2 3 4 5 6 7 8 9 10 11  Gunter Dirk Krebs (2011). Gunter's Space Page, ed. "Explorer: AE A" (en inglés). Consultado o 10 de marzo de 2012.
5. 1 2  Mark Wade (2011). "Delta B" (en inglés). Consultado o 5 de xullo de 2012.
6. 1 2 3  Truman H. Aehle (outubro de 1966). Goddard Space Flight Center, ed. "LIGHWEIGHT BATTERY CONTAINERS FOR EXPLORER XVII (1963 A), THE ATMOSPHERIC STRUCTURE SATELLITE" (PDF) (en inglés). p. 12. Consultado o 12 de marzo de 2012.
7. ↑  L. H. Brace, N. W. Spencer, A. Dalgarno. "DETAILED BEHAVIOR OF THE MIDLATITUDE IONOSPHERE FROM THE EXPLORER XVII SATELLITE".
8. ↑  Slowey, J. (1964). "Atmospheric Densities and Temperatures from the Drag Analysis of the Explorer 17 Satellite". *SAO Special Report* (157). Consultado o 12 de marzo de 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Explorer 17*** |

### Outros artigos

* Explorer 32
* Explorer 51
* Explorer 54
* Explorer 55

### Ligazóns externas

* Modelo do Explorer 17 exposto no Museo SmithsonianArquivado 12 de marzo de 2012 en Wayback Machine.

|  |  |
| --- | --- |
| Control de autoridades | 
* Wd: Q49874
* NSSDC ID: 1963-009A
* SCN: 00564

 |